stanford-oval/wikipedia huggingface dataset:
Tou

| Tou> Τόου.Sijainti |
| --- | --- |
 Tou
Koordinaatit:  28°10′19″N, 30°41′56″E
Valtio:  Egypti
Paikkakunta:  Taha el-Amida, Al-Minya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Hermopolites, Heptanomis, Egypti
Infobox OKNimi-testi OK: 
Tou (m.kreik. Τόου, Toū eli Toou, kopt. Ⲧⲟⲩϩⲱ, Ⲧⲟⲩϩⲟ) eli Theodosiopolis (m.kreik. Θεοδοσιόπολις, myös Θεοδοσιούπολις, Theodosiūpolis/Theodosioupolis tai Θεοδοσίου πόλις, Theodosiū/Theodosiou polis) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Hermopoliteen nomokseen.
Tou sijaitsi Niilin länsirannalla suunnilleen Hermopoliin ja Oksyrhynkhoksen puolessa välissä. Se sijoitetaan nykyiseen Taha el-Amidaan. Nimen Theodosiopolis kaupunki sai myöhäisantiikin aikana. Kaupungin nomos oli yleensä Hermopolites, mutta jossakin vaiheessa se mainitaan kuuluneeksi oman Theodosiopoliteen nomokseensa, joka ei kuitenkaan kuulunut Egyptin vakiintuneisiin nomoksiin.
Toubacoro

| Toubacoro |
| --- | --- |
 Toubacoro
 Koordinaatit: 13°52′32″N, 7°10′52″W 
Valtio:  Mali
Alue:  Koulikoron alue
Piiri:  Banamban piiri
Hallinto:  
 – Hallinnon tyyppi:  maalaiskunta
Väkiluku (2009):  14 400
Infobox OKVirheellinen NIMI-arvo: 
Toubacoro on maalaiskunta ja sen keskuskylä Koulikoron alueen Banamban piirissä Malissa. Se sijaitsee 50 kilometriä Banambasta koilliseen. Kunnassa on 14 400 ja keskuskylässä 700 asukasta (vuonna 2009).
Toubacoron kunta rajoittuu etelässä Banamban piirin Toukoroban, lännessä Madina Sackon ja Boronin, pohjoisessa Sébétén ja idässä Ségoun piirin Bellenin kuntiin. Alue on pinnanmuodostukseltaan lähinnä hiekkaista tasankoa.  Pysyviä vesistöjä ei ole.
Kuntaan kuuluu 20 kylää. Asukkaat ovat bambaroita, soninkeja, fulbeja ja maureja. Vallitseva uskonto on islam.
Toubacoron kautta kulkee Bamakosta Nionoon johtava maantie RN27. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä ja seesami. Kotieläimiä ovat naudat, lampaat, vuohet, aasit, hevoset, vähäisessä määrin kamelit sekä siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Touba-Syllassa pidetään viikoittaiset markkinat.
Trevor Bayne

Trevor Bayne vuonna 2015.
Trevor Bayne (s. 19. helmikuuta 1991 Knoxville, Tennessee) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCARissa Wood Brothers Racing -tallin riveissä, kilpailunumerolla 21.
Bayne voitti vuonna 2011 kaikkien aikojen nuorimpana kuljettajana NASCAR:in arvostetuimman kilpailun, Daytona 500:n. Kyseessä oli juuri 20 vuotta täyttäneen Baynen uran toinen kilpailu ylimmällä tasolla, Sprint Cupissa.
Bayne kertoi marraskuussa 2013 sairastavansa MS-tautia. Hänen aikomuksensa on kuitenkin jatkaa kilpailemista korkeimmalla tasolla.
The Happening

| The Happening |
| --- | --- |

Ohjaaja:  M. Night Shyamalan
Käsikirjoittaja:  M. Night Shyamalan
Tuottaja:   Barry Mendel  Sam Mercer  M. Night Shyamalan 
Säveltäjä:  James Newton Howard
Kuvaaja:  Tak Fujimoto
Leikkaaja:  Conrad Buff IV
Tuotantosuunnittelija:  Jeannine Oppewall
Pääosat:   Mark Wahlberg  Zooey Deschanel  John Leguizamo  Ashlyn Sanchez 
Valmistustiedot
Valmistusmaa:  Yhdysvallat
Tuotantoyhtiö:   Twentieth Century Fox Film Corporation  Barry Mendel Productions  Blinding Edge Pictures  Spyglass Entertainment Group  UTV Motion Pictures 
Levittäjä:  InterCom Netflix
Ensi-ilta:  2008
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Happening on yhdysvaltalainen M. Night Shyamalanin ohjaama ja käsikirjoittama jännityselokuva vuodelta 2008. Elokuvassa perhe pakenee yliluonnollisia tapahtumia. Pääosia pariskuntana näyttelevät Mark Wahlberg ja Zooey Deschanel. M. Night Shyamalan tekee roolin miehenä, jonka kanssa Alma puhuu puhelimessa pitkän ajan elokuvasta.
Juoni

Eräänä aamuna New Yorkin keskuspuistossa ihmiset jähmettyvät äkkiä paikoilleen ja alkavat tehdä itsemurhia. Ensin epäillään jonkinlaista terrori-iskua, mutta Philadelphiassa muuan luonnontieteiden opettaja keksii ilmiön liittyvän ehkä kasveihin ja leviävän tuulen mukana ympäri maata.
Näyttelijät

| 0 | 1 | 2 |
| --- | --- | --- |
|  Mark Wahlberg  | … |  Elliot Moore    |
|  John Leguizamo  | … |  Julian   |
|  Zooey Deschanel  | … |  Alma Moore   |
|  Ashlyn Sanchez  | … |  Jess   |
|  Betty Buckley  | … |  Rouva Jones   |
|  Victoria Clark  | … |  Botanistin vaimo   |
Arvioita

Elokuva sai kaikkialla maailmassa ensi-iltansa perjantaina 13. päivä eli 13. kesäkuuta 2008.
Turun Sanomien Tapani Maskulan mukaan The Happening on häpeämättömän naiivi pikkufilmi, joka paremmin tehtynä saattaisi kiehtoa mehiläiskadosta tai ilmansaasteita huolestuneita katsojia. Sen sijaan Shyamalan vesittää hänestä ison teemansa pelkäksi perusteettomaksi ydinperhe vaarassa -tarinaksi uskomatta juttuun itsekään.
Theriodontia

| Theriodontia |
| --- | --- |
 Arctognathus, Lycosuchus, Progalesaurus
 Permikausi - Nykyaika (Holoseeni) (Muut kuin nisäkkäät: Permikausi - Liitukausi) 269 - 0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Neotherapsida
Kladi::  Theriodontia  Owen, 1876
Alaryhmät
 †Gorgonopsia  Eutheriodontia †Therocephalia  Cynodontia Mammalia 
Katso myös
   Theriodontia Wikispeciesissä   Theriodontia Commonsissa 
Infobox OKNimi-testi OK: 
Theriodontia on terapsidien kladi, johon kuuluvat kladit Gorgonopsia, Therocephalia ja Cynodontia eli kynodontit, joihin kuuluvat myös nisäkkäät. Therocephalia ja kynodontit kuuluvat lisäksi yhteiseen kladiin Eutheriodontia, sillä ne ovat mitä todennäköisimmin toistensa sisarryhmät. Kaikki muut tämän kladin edustajista paitsi nisäkkäät ovat kuolleet sukupuuttoon.
Theriodontian nimesi Richard Owen vuonna 1876 kuvaamaan tuohon aikaan tunnettuja lihansyöjäterapsideja kuten Gorgonops ja Galesaurus. Nykyisen luokittelun perustansa Theriodontia sai vuonna 1956, kun Watson ja Romer uudistivat terapsidien luokituksen uusien tietojen pohjalta. Koska nykyisin biologiassa ja paleontologiassa suositaan fylogeneettista systematiikkaa myös nisäkkäät luetaan Theriodontiaan, sillä niiden esimuodotkin kuuluivat siihen. Fylogeneettinen systematiikka luokittelee eliöitä niiden sukulaisuussuhteiden mukaisesti, jolloin taksoneiksi hyväksytään vain luonnollisia ryhmiä eli kladeja, jotka käsittävät esimuodon ja sen kaikki jälkeläiset.
Luokittelu

Gorgonopsien sukulaisuussuhde Eutheriodontiaan ei ole kaikilta osin vielä selvillä. Joissain tutkimustuloksissa ei ole ollut täysin selvillä ovatko Gorgonopsia ja Eutheriodontian sisarryhmiä kuten yleisimmin oletetaan, vai onko Anomodontia sittenkin vielä läheisempää sukua Eutheriodontialle. Kuitenkin suurin osa näistä tutkimuksista edeltää varhaisimpien tunnettujen Anomodontiaan kuuluvien terapsidien jäänteiden löytymistä. Lisäksi Gorgonopseilla on myös havaittu joitain kallontakaisen luurangon yhtäläisyyksiä Biarmosuchian kanssa, joten myös se saattaa olla läheistä sukua Theriodontialle.
Gorgonopsia on yksi vaikeimmin luokiteltavista synapsidien kladeista, sillä sen jäsenten kallon anatomia on muuttunut vain vähän niiden historian aikana, ja suurin osa sen taksoneista tunnistetaan verrannollisista ominaisuuksista. Kaikki Gorgonopsian jäsenet olivat sapelihampaisia petoja. Therocephalian ja kynodonttien edustajat ovat gorgonopseja paljon monimuotoisempia.
Osa aikaisemmista tutkimuksista on asettanut Therocephalian aseman taksonina kyseenalaiseksi, mutta kattavempien tutkimusten tulosten valossa näyttää siltä, että se tosiaan on kynodonteista erillinen ryhmä, joka on niiden sisarkladi. Nisäkkäät kuuluvat kynodonttien kehityslinjaan, ja siinä ryhmään Prozostrodontia, johon kuuluu myös monia muita hyvin nisäkäsmäisiä muotoja, esimerkiksi heimo Tritylodontidae, jonka jäseniä pidettiin aikaisemmin varsinaisina nisäkkäinä. Myöhempi tutkimus on kuitenkin osoittanut, että Tritylodontidaen jäseniltä puuttuu nisäkkäiden leukanivelen rakenne, eikä niitä siksi enää lueta nisäkkäisiin. Myös osalle Therocephalian jäsenistä kehittyi kynodonteista riippumatta samantyyppisiä nisäkäsmäisiä piirteitä.
Lahko: Therapsida (terapsidit)
Kladi: Neotherapsida
Kladi: Theriodontia
Alalahko: Gorgonopsia
Heimo: Gorgonopsidae
Alaheimo: Inostranceviinae
Alaheimo: Rubidgeinae
Alalahko: Therocephalia
Heimo: Lycosuchidae
Kladi: Scylacosauria
Heimo: Scylacosauridae
Kladi: Eutherocephalia
Heimo: Akidnognathidae
Yläheimo: Baurioidea
Heimo: Bauriidae
Alalahko: Cynodontia (kynodontit)
Heimo: Procynosuchidae
Heimo: Diviniidae
Kladi: Eucynodontia
Kladi: Cynognathia
Heimo: Cynognathidae
Kladi: Probainognathia
Heimo: Probainognathidae
Kladi: Prozostrodontia
Heimo: Tritheledontidae  (Ictidosauria)
Heimo: Tritylodontidae
Luokka: Mammalia (nisäkkäät)
Luokittelu > Fylogenia

Rubidge & Sidor (2001):
E. Amson & M. Laurin (2011):
Trevor Barry

| Mitalit> Maa:  Bahama.Miesten korkeushyppy.MM-kilpailut  | Mitalit> Maa:  Bahama.Miesten korkeushyppy.MM-kilpailut  | Mitalit> Maa:  Bahama.Miesten korkeushyppy.MM-kilpailut  | Maa:  Bahama> Miesten korkeushyppy. |
| --- | --- | --- | --- |
|  Pronssia | Daegu 2011 | korkeushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Delhi 2010 | korkeushyppy |  |
Trevor Barry (s. 14. kesäkuuta 1983) on bahamalainen korkeushyppääjä.
Berliinin MM-kisoissa 2009 Barry jäi karsintaan. Hän ei päässyt loppukilpailuun myöskään Dohan sisäratojen MM-kisoissa 2010. New Delhin Kansainyhteisön kisoissa 2010 Barry voitti hopeaa tuloksella 229.
Daegun MM-kisoissa 2011 Barry sai pronssia ennätyksellään 232. Vuonna 2012 hän oli Istanbulin sisäratojen MM-kisoissa kahdeksas. Lontoon olympialaisissa hän jäi karsintaan. Pekingin MM-kisoissa 2015 hän sijoittui kymmenenneksi ja Rio de Janeiron olympialaisissa 2016 yhdenneksitoista.
Sivulajissaan pituushypyssä Barryn ennätys on vuonna 2006 hypätty 778.
Trashiyangste

Trashiyangste  Bhutanin kartalla.
Trashiyangste on yksi Bhutanin 20 piirikunnasta (dzongkhag). Se sijaitsee maan itäosassa.
Trashiyangsten piirikunnan pinta-ala on 1 382 neliökilometriä, ja pääkaupunkia kutsutaan Yangtseksi tai Trashiyangsteksi.  Piirikunnan asukasluku vuoden 2017 väestönlaskennan mukaan on 17 300.
Trashiyangste sijaitsee Intian Arunachal Pradeshin osavaltion vastaisella rajalla. Sen kautta kulki aikoinaan tärkeä kauppareitti Bhutanin itä- ja länsiosien välillä. Pääkaupunki sijaitsee 1715 metrin korkeudella Kulon Chhu -joen varrella.
Thomas Barnes

Thomas Wilson Barnes vuonna 1874.
Thomas Wilson Barnes (1825 – 20. elokuuta 1874) oli englantilainen shakkimestari. Hän oli johtava brittiläinen shakinpelaaja vuonna 1858, kun Paul Morphy vieraili Englannissa. Barnes suoriutui kaikista pelaajista parhaiten Morphya vastaan Morphyn lyhyen visiitin aikana.
Espanjalaisen pelin Barnesin muunnelma 1.e4 e5 2.Rf3 Rc6 3. Lb5 g6, joka tunnetaan myös Smyslovin muunnelmana, on nimetty hänen mukaansa. Barnesin puolustus, 1.e4 f6, sekä Barnesin avaus, 1.f3, kantavat myös hänen nimeään.
Aiheesta muualla

Thomas Barnes ChessGames.com-sivustolla (englanniksi)
The Hard Way

| The Hard Way 213 |
| --- | --- | --- |

Studioalbumin tiedot
 Äänitetty : 2004
 Julkaistu: 17. elokuuta 2004
 Tuottaja(t): Fredwreck, Hi-Tek, Quaze, B Sharp, Tha Chill, Kanye West, DJ Pooh, Nottz, Josef, Lil' Half Dead, Niggaracci, Terrace Martin, Marlon Williams, Michael Angelo, J-Hen, Missy Elliott, Jelly Roll
 Tyylilaji: West Coast hip hop, Gangsta rap, G-funk
 Kesto: 71.59
 Levy-yhtiö: TVT Records
The Hard Way on rap-yhtye 213:n 17. elokuuta 2004 julkaistu, ainoaksi jäänyt albumi. Rap- ja G-funk-tyylinen albumi kertoo paljon elämästä Kalifornian Long Beachillä, jossa Snoop Dogg, Warren G ja Nate Dogg viettivät nuoruutensa. Albumin toinen single "Groupie Luv" sai suuren suosion.
Kappaleet

Intro
Twist Yo Body
Absolutely
Sassy Ways
Groupie Luv
Wait a Minute
Another Summer
213 the Gangsta Clicc
Ups & Downs
Gotta Find a Way
Joysticc
Rick James (Interlude)
Mary Jane
MLK
Whistle While U Hustle
Lil Girl
She Wasn't Feelin' Me
Give It Up
Never Love a Ho
Appreciation
So Fly
Whistle While You Hustle (Euroopan version bonuskappale) (mukana Daz & Soopafly)
Singlet

"So Fly" (2004)
"Groupie Luv" (2004)
Trashigang

Trashigang  Bhutanin kartalla.
Trashigang on yksi Bhutanin 20 piirikunnasta (dzongkhag). Se  sijaitsee maan itäisimmässä osassa.
Trashigangin piirikunnan pinta-ala on 2 188 neliökilometriä, ja pääkaupunki Trashigang.  Piirikunnan asukasluku vuoden 2017 väestönlaskennan mukaan on 45 518.
Thestios

Thestios (m.kreik. Θέστιος) oli kreikkalaisessa mytologiassa oli Areen ja Demoniken tai Androniken poika, joskin toisten lähteiden mukaan hän oli Agenorin poika ja Pleuronin, Aitolian kuninkaan pojanpoika.
Hän on Ifikloksen, Euippoksen, Pleksippoksen, Eurypyloksen, Ledan, Althaian ja Hypermnestran isä.
Trasquera

| Trasquera |
| --- | --- |

 Trasquera
 Koordinaatit: 46°12′N, 8°12′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Arturo Lincio
Pinta-ala:  
 – Maa:  39,60 km²
Korkeus:  1 100 (min. 525 - maks. 2 856) m
Väkiluku (2015):  194
 – Väestötiheys:  4,90 as./km²
Infobox OKVirheellinen NIMI-arvo: 
Trasquera on kunta Pohjois-Italiassa Verbano-Cusio-Ossolan maakunnassa Piemonten alueella. 
Trasqueran naapurikunnat ovat Bognanco, Crevoladossola ja Varzo sekä Zwischbergen Sveitsin puolella.
Trasimenusjärven taistelu

Trasimenusjärven taistelu oli toisessa puunilaissodassa kesäkuussa 217 eaa. käyty taistelu, jossa Karthagon joukot Hannibalin johtamina kukistivat väijytykseen joutuneen konsuli Gaius Flaminiuksen johtaman roomalaisen armeijan. Flaminius ja 15 000 roomalaista sotilasta menettivät taistelussa henkensä. Ne roomalaiset, jotka eivät kaatuneet, otettiin vangiksi. Flaminius oli seurannut vihollista liian lähelle yrittäessään vetää sitä taisteluun ennen toisen konsulin johtamien apujoukkojen saapumista ja laiminlyönyt kunnollisen tiedustelun. Tappiosta seurasi paniikki Roomassa ja Fabius Maximuksen nimittäminen diktaattoriksi.
Sotilaallisesti Hannibalin johtamat joukot olivat kokeneempia ja kurinalaisempia kuin Flaminiuksen. Ne koostuivat karthagolaisten lisäksi monista eri roduista ja olivat taistelleet vuosia Hispaniassa Hannibalin perheen johdolla. Roomalaisten legioonien liikkeet taistelussa olivat kömpelöitä, ja sotilaat uskoivat liiaksi henkilökohtaiseen rohkeuteen ja jääräpäisyyteen. Hannibal puolestaan oli komentajana yksi antiikin ajan kyvykkäimmistä ja taktisesti Flaminiusta etevämpi.
Yhdysvaltain sotilasakatemian historiaosaston tekemä kartta taistelusta
Thomas Baltzar

Thomas Baltzar (n. 1630 Lyypekki – 24. heinäkuuta 1663 Lontoo) oli saksalainen viulisti ja säveltäjä.
Baltzar syntyi pitkään Lyypekissä vaikuttaneeseen muusikkosukuun. Hänen opettajiinsa kuului Johann Schop. Baltzar palveli viulistina kuningatar Kristiinan hovissa Ruotsissa viimeisinä kuukausina ennen tämän kruunusta luopumista. Tämän jälkeen hän palasi Lyypekkiin, jossa sai uuden työn vuonna 1655. Myöhemmin samana vuonna Baltzar lähti Englantiin, jossa vietti loppuikänsä palaamatta enää mantereelle. Syyskuussa 1656 hän oli yksi muusikoista, jotka laativat ensimmäiseksi uskotun englantilaisen oopperan, The Siege of Rhodesin. William Davenantin librettoon tehdyn oopperan säveltämiseen osallistuivat useat henkilöt, joihin kuuluivat myös Matthew Locke ja Henry Lawes.
Baltzar saavutti mainetta esiintymisillään viulistina Englannissa ja pääsi lopulta työhön soittajana Kaarle II:n palveluksessa. Hänen kirjoitettiin kuolleen hieman yli 30-vuotiaana sairastettuaan kuppaa ja kärsittyään alkoholiriippuvuudesta. Baltzar haudattiin Westminster Abbeyyn 27. heinäkuuta 1663. Hänen työnsä viulistina saavutti sellaisten kirjoittajien kuin John Evelynin ja Anthony Woodin suosion osakseen.
Baltzarin 1600-luvulla painettu sävellystuotanto kattaa 17 kappaletta, jotka ilmestyivät vuonna 1684 John Playfordin julkaisussa The Division Violin. Myös kuuden muun teoksen (mm. Sonaatti kolmelle viululle C-duurissa) käsikirjoitukset säilyivät.
Aiheesta muualla

IMSLP: nuotteja
Thielin taidegalleria

Museorakennus vuonna 2015.
Thielin taidegalleria (ruots. Thielska galleriet) on Tukholman Djurgårdenilla sijaitseva taidegalleria. Ferdinand Bobergin suunnittelema yksityispalatsi Villa Eolskulle valmistui vuonna 1905 Ernest Thielin yksityisiä kokoelmia varten. Rakennus kokoelmineen siirtyi myöhemmin valtion omistukseen ja avattiin yleisölle vuonna 1924. Esillä on muun muassa Bruno Liljeforsin, Eugène Janssonin, Carl Larssonin ja Edvard Munchin maalauksia.
Kuvia > Yleiskuvia

Näyttelyhuone
Kattomaalaus
Pohjapiirros
Poikkileikkaus
Kuvia > Teoksia

Modellen skriver vykort (Carl Larsson, 1906)
Friedrich Nietsche (Edvard Munch, 1906)
Flottans badhus (Eugène Jansson, 1907)
Hins Anders (Anders Zorn, 1904; maalaus varastettiin ja on ollut kateissa vuodesta 2000)
Aiheesta muualla

Kuvia tai muita tiedostoja aiheesta Thielin taidegalleria Wikimedia Commonsissa
Thielska galleriet (ruotsiksi) (englanniksi)
Theta Aurigae

| Theta Aurigae |
| --- | --- |

Bayerin designaatio:  θ Aurigae
Flamsteedin designaatio:  37 Aur
HR-designaatio:  HR 2095
HD-designaatio:  HD 40312
Muut designaatiot:  HIP 28380, BD+37 1380, Mahasim
Fyysiset ominaisuudet
Näennäinen kirkkaus:  +2.65 mv
Absoluuttinen kirkkaus:  -0.98 Mv
Spektriluokka:  A0pSi
Väri-indeksi:  Sininen
Lämpötila:  12,939 K
Muuttujatyyppi:  Alfa2 Canum Venaticorum
Pyörimisnopeus:  55 km/s
Astrometriset ominaisuudet
Tähdistö:  Ajomies
Epookki:  J2000
Rektaskensio (J2000):  05h 59m 43.27012s
Deklinaatio (J2000):  +37° 12' 45.3047'
Etäisyys:  165.57 valovuotta
Theta Aurigae on muuttuva kaksoistähti Ajomiehen tähdistössä. Sen voi nähdä paljaalla silmällä. Kaksoistähden komponentit ovat nimetty Theta Aurigae A (Mahasim) ja Theta Aurigae B.
Toni Vesala

Toni Vesala (s. 29. tammikuuta 1992) on suomalainen jalkapalloilija. Pelipaikaltaan hän on hyökkääjä, mutta pystyy pelaamaan myös keskikenttäpelaajana. Vesala edustaa Pallokerho Keski-Uusimaata ja on aiemmin pelannut FC Santa Clausissa, Rovaniemen Palloseurassa sekä PS Kemin riveissä. Veikkausliiga-debyyttinsä hän teki RoPSin paidassa 29. kesäkuuta 2011 ottelussa FF Jaroa vastaan.
Trevor Bentham

Trevor Bentham (s. 11. lokakuuta 1943) on englantilainen elokuvakäsikirjoittaja, jonka tunnetuimpiin töihin kuuluu muun muassa H. E. Batesin romaaniin perustuva Kuukausi järvellä (A Month by the Lake, 1995). Bentham on avoimesti homoseksuaali ja eli 22 vuotta kuuluisan näyttelijä sir Nigel Hawthornen kanssa. Hawthorne kuoli vuonna 2001.
Bentham sai vuonna 1997 tietää potevansa äidin puolelta perimäänsä lihasdystrofiaa.
Aiheesta muualla

Trevor Bentham Internet Movie Databasessa. (englanniksi)
Toni Viljanen

| Henkilötiedot |
| --- | --- | --- | --- |
Syntymäaika: 23. toukokuuta 1995 (ikä 29)
Syntymäpaikka: Turku, Suomi
Pelipaikka: keskikenttäpelaaja
Pituus: 178 cm
Seura
Seura: JyTy
Junioriseurat
2007–2014: FC Inter
Seurat
| Vuodet | Seura | O | (M) |
| 2012–2014 | FC Inter | 2 | (0) |
| 2013 | → SalPa (laina) | 2 | (0) |
| 2014 | → FC Inter/2 | 10 | (9) |
| 2014 | → MaPS (laina) | 1 | (0) |
| 2015– | JyTy | 3 | (0) |
| Yhteensä | Yhteensä | 18 | (9) |
Maajoukkue
| 2012 | Suomi U17 | 2 | (0) |
| 2013 | Suomi U18 | 3 | (0) |
 Seurajoukkueuran tilastot kattavat vain kansalliset sarjat, päivitetty 10. joulukuuta 2014.
Toni Viljanen (s. 23. toukokuuta 1995) on suomalainen jalkapalloilija, joka edustaa Kolmosessa pelaavaa Jyrkkälän Tykkejä. Hän on pelipaikaltaan keskikenttäpelaaja.
Viljanen on Interin oma kasvatti. Hän debytoi Veikkausliigassa kauden 2012 päätöskierroksella FC Honkaa vastaan.
Viljanen on pelannut viisi poikamaaottelua.
Tomoya Wakahara

| Henkilötiedot |
| --- | --- | --- |
Koko nimi: Tomoya Wakahara
Syntymäaika: 28. joulukuuta 1999 (ikä 24)
Syntymäpaikka: Shiga, Japani
Kansalaisuus:  Japani
Pelipaikka: Maalivahti
Pituus: 185 cm
Seurat
| Vuodet | Seura | O (M) |
| 2018– | Kyoto Sanga FC | 13 (0) |
Maajoukkue
| 2019 | Japani U-20 |  |
 Seurajoukkueuran tilastot kattavat vain kansalliset sarjat.
Tomoya Wakahara (jap. 若原 智哉, Wakahara Tomoya; s. 28. joulukuuta 1999 Shiga) on japanilainen jalkapalloilija.
Jalkapallomaajoukkue

Wakahara kuului Japanin U-20 joukkueeseen alle 20-vuotiaiden MM-kilpailuissa 2019.
Aiheesta muualla

Soccerway
Taisto Reimaluoto

| Taisto Reimaluoto> Henkilötiedot |
| --- | --- |
Koko nimi:  Taisto Ilmari Reimaluoto
Syntynyt: 28. syyskuuta 1961 (ikä 63) Helsinki, Suomi
Ammatti:  näyttelijä
Näyttelijä
Aktiivisena:  1989–
Merkittävät roolit:   Timo  (Seitsemän veljestä)  rikostutkija  (Vaiennut kylä)  Unto Saarinen  (Rukajärven tie)  Jesse Viljanen  (Ken tulta pyytää)  Eetvi Manninen  (Koirankynnen leikkaaja)  isäntä  (Sauna) 
Aiheesta muualla
IMDb 
Elonet
AllMovie
Svensk Filmdatabas
Taisto Ilmari Reimaluoto (s. 28. syyskuuta 1961 Helsinki) on suomalainen näyttelijä.
Reimaluoto kävi Teatterikorkeakoulun vuosina 1984–1988, ja hän on teatteritaiteen maisteri. Hän esiintyi Seitsemän veljeksen Timona Jouko Turkan televisiosovituksessa vuonna 1989. Reimaluoto sai Pro Finlandia -mitalin vuonna 2020.
Myöhempi ura

Sittemmin Reimaluoto on elokuvaroolien lisäksi näytellyt muun muassa Esa Kirkkopellon ja Kristian Smedsin, Pirkko Saision, Hanna Kirjavaisen, Mika Myllyahon, Saana Lavasteen, Juha Hurmeen, Kaisa Korhosen, Jussi Helmisen, Jussi Lehtosen, Kaisa-Liisa Logrenin ja Anne Rautiaisen teatteriproduktioissa ja tehnyt itse monologinäytelmiä.
Kontiolahden Jakokoskella järjesti Rospuutto-ryhmä Taisto Reimaluodon nimeä kantavan teatterifestivaalin. Pienoisfestivaali pidettiin Kontiovaaran vanhalla kyläkoululla.
Reimaluoto on valmistanut Kajaanin Runoviikolle sooloja mm. Aleksis Kiven, Paavo Rintalan, Ilpo Tiihosen, Mirkka Rekolan, Pekka Kejosen, Aulikki Oksasen, Pentti Saaritsan, Helena Sinervon, Henriikka Tavin sekä Harri Nordellin runoihin.
Reimaluoto toimi Kajaanin Runoviikon taiteellisena johtajana vuosina 2010–2018.
Televisio ja elokuvat

Lumihiutalemuodostelma, TV-elokuva, YLE 2012 Tupanen. Ohjaus:Tapio Piirainen
Tauno Tukeva, TV-sarja, YLE 2010 Hirvelä. Ohjaus: Heidi Köngäs
Karjalan Kunnailla, TV-sarja, SF/YLE 2006-2010 Veikko.
Saalis, TV-sarja, YLE 2006 Nimismies Peltonen. Ohjaus: Heidi Köngäs.
Iloinen talo, Elokuva, YLE 2006 Taksikuski Teppo. Ohjaus: Maria Ruotsalo.
Unna ja Nuuk, Elokuva, Mandart produktion 2005 Rehoturkki. Ohjaus: Saara Cantell.
Saara, Elokuva, YLE 2004 Isä. Ohjaus: Salla Taskinen.
Perkele, Lyhytelokuva, Tavi 2004 Avantomies. Ohjaus: Arto Tuohimaa.
Pelkovaara, TV-sarja, YLE 2004 Heimo Hiitola. Ohjaus: Marika Dahlgvist.
Koirankynnen leikkaaja, Elokuva, Fennada 2004 Eetvi Manninen. Ohjaus: Markku Pölönen.
Umur, Elokuva, Fantasiafilmi 2002 Karvanaama. Ohjaus: Kai Lehtinen.
Ken tulta pyytää, Elokuva, Kinotar 2001 Jesse. Ohjaus: Sakari Kirjavainen.
Erakkorapu, Lyhytelokuva, Lasihelmi 1999 Erakkorapu. Ohjaus: Kai Lehtinen.
Rukajärventie, Elokuva, M&R 1999 Saarinen. Ohjaus: Olli Saarela.
Vaiennut kylä, Elokuva, Villealfa 1996 Mies. Ohjaus: Kari Väänänen.
Koverhar, Lyhytelokuva, ETO 1995 Monica. Ohjaus: Olli Saarela.
Aapo, Elokuva, Villealfa 1994 Aapo. Ohjaus: Tero Jartti.
BACK to USSR, Elokuva, Teatteri1990, 1992, Lenin.
Kiimaiset poliisit, TV-sarja, YLE 1992 Hämäläinen. Ohjaus: Jouko Turkka.
Seitsemän Veljestä, TV-sarja, YLE 1989 Timo. Ohjaus: Jouko Turkka.
Muuta

Haastattelu TV-ohjelmassa Taiteilijaelämää 2007
Haastattelu TV-ohjelmassa Punainen Lanka 2008
TV-ohjelma inhimillinen tekijä 2009
Haastattelu RADIO YLE kuusi kuvaa 2019
Aiheesta muualla

Taisto Reimaluoto Internet Movie Databasessa. (englanniksi)